हैंसो : (टोकियै, रोऐ कन्ने) बड़ी गै शर्म ऐ तुगी! किन्नी पीड़ ऐ तुई घरै दी इज्जतू दी। ओ फफेकुटनियें, आऊं तेरे चाले हून छैल करियै समझी गेआं। हुन नईं तां पलें घड़िएं गी आंड-गुआंडै, पूरे ग्रां ने, आले दुआले दे सारें पिड़ें, सुनना ऐ जे हैंसो दी बोबो डुब्बी मोई। नुआं कोला दुखे दे उसने अपनी जान देई उड़ी। तां फी केड़े मुएं सामनै होगी लोंकें दै? तां कुत्थें जाग तेरी ए शर्म? केड़ियां-केड़ियां झूठियां काहनियां सनाइयै मेरी माऊ दी मौती उप्पर परदे पागी, कमजाते! ओ बेशरमें, ओ मेरा घर जालने आलिये, में तेरी संगी घोटी उड़ंग। (उठ्ठियै केसरो दी गिच्चिया हत्थ पांदा ऐ।) में तुई जानों मारी उड़ंग ते आपूं फाह लग्गी जांग, नीचे!